open-index/open-wikipedia-markdown huggingface dataset:
בודאי (בעלבכ)

**בּוּדָאי** (בערבית: **بوداي**) הוא כפר שיעי לבנוני בנפת בעלבכ, מחוז בעלבכ-הרמל.

## מיקום וגאוגרפיה
הכפר בודאי שוכן בגובה 1,170 מטר מעל פני הים, כ-17 ק"מ מערבית, צפון-מערבית לעיר בעלבכ, על גדות נהר הליטני, בסמוך לכביש המרכזי A-8, למרגלות הר הלבנון. הכפר משקיף על בקעת הבקאע לכיוון העיר בעלבכ והרי הלבנון המזרחי (המפרידים בין לבנון לסוריה) ונמצא במרחק של כ-26 ק"מ מגבול לבנון–סוריה.

כ-2 קילומטרים מצפון לבודאי שוכן כפר  וכ-5 קילומטרים מדרום לו שוכן הכפר .

שטחו של הכפר 5,989 דונם. כ-80% מהתושבים עוסקים בחקלאות והגידולים העיקריים הם: עצי משמש, וגידולי שדה, כמו: תפוחי אדמה, דגנים ובצל.

## אטימולוגיה
המילה בודאי היא ממקור פיניקי קדום. "דאי" מציין עושר ושפע, ו"בא" נוספה להברה כדי לציין את המקום, כלומר: מקום העושר והשפע. בחלוף הימים שם היישוב "באדאי", השתנה לבּוּדָאי.

## היסטוריה
באדמות הכפר ובסביבתו נמצאו חרסים שבורים, אבנים מסותתות וכתובות חקוקות על הסלעים, ממצאים המעידים על יישוב עתיק במקום. לא נערכו במקום חפירות מסודרות.

## דמוגרפיה
בשנת 2014 היו רשומים בכפר 5,130 בוגרים בעלי זכות בחירה לפרלמנט הלבנוני. 99% מאוכלוסיית הכפר הם מוסלמים שיעים, והיתר מוסלמים סונים ונוצרים מזרמים שונים.

## מוסדות העיר
בשנת 2004 סופח הכפר אל-עלאק לבודאי, והמועצה המקומית נקראת "עיריית בודאי ואל-עלאק" (بلدية بوداي والعلاق).

בכפר יש מסגד ישן, חוסייניה, ומקאם "נבי צאדק" הממוקם על גבעה ממערב לכפר, באמצע אזור מיוער.

חינוך: בית ספר יסודי מעורב, חטיבת ביניים מעורבת, בית ספר פרטי שהוקם על ידי חזבאללה בשנת 1986, המשמש תלמידים מהכפר ומהכפרים השכנים.

## מלחמת חרבות ברזל
ב-26 במרץ 2024 תקף חיל האוויר הישראלי מטרות חזבאללה במישור הסמוך לכפר.

## אישים מהכפר
* מוחמד יזבכ: ממייסדי חזבאללה וראש מועצת השריעה של הארגון.

## הערות שוליים

קטגוריה:לבנון: אתרים ארכאולוגיים
קטגוריה:מחוז בעלבכ-אלהרמל: יישובים
ראובן עופר

**ראובן עופר** (באנגלית: **Reuven Opher**; 17 ביולי 1932 – 28 בנובמבר 2020) היה אסטרופיזיקאי, חוקר ופרופסור, שפעל באוניברסיטאות בישראל, בברזיל ובארצות הברית. חלוץ במחקר פלזמות אסטרופיזיות בברזיל, שם עבד בין השנים 1982 ו-2014 במכון לאסטרונומיה, גיאופיזיקה ומדעי האטמוספירה באוניברסיטת סאו פאולו (IAG-USP).

## ביוגרפיה
ראובן עופר נולד בשם ריימונד פוקס בברונקס שבניו-יורק ב-17 ביולי 1932, הבן הצעיר של ברטה (ברכה) לבית רוזנפלד ומוריס פוקס (ששמו המקורי היה משה פוקסון) שהיגרו מרוסיה. נישא לברברה תוך כדי לימודי הדוקטורט שלו, בגיל 22.

ב-1954 היגר לישראל ושינה את שמו לראובן עופר. ב-1978, עופר ומשפחתו היגרו לברזיל למען עבודתו. לאחר שאשתו אובחנה עם מנינגיומה, חזרו הזוג עופר לארצות הברית ב-2011, על מנת להצטרף לבנותיהם.

ראובן עופר נפטר בעיר הולדתו ניו יורק בהיותו בן 88 שנה, ב-28 בנובמבר 2020. הותיר שתי בנות תאומות, מירב עופר, פרופסור לאסטרונומיה באוניברסיטת בוסטון, ומיכל ליפסון, פרופסור באוניברסיטת קולומביה.

## קריירה
בשנת 1958 קיבל את הדוקטורט בפיזיקה גרעינית מאוניברסיטת הרווארד, בהדרכתו של זוכה פרס נובל פרופסור נורמן רמזי. נושא המחקר שלו היה התפלגות זוויתית ואנרגטית של פרוטונים בעלי אנרגיה נמוכה ממטרות המופגזות על ידי פרוטונים באנרגיה גבוהה.

לאחר סיום הדוקטורט עבד עופר במעבדת לורנס ליברמור ובאותו זמן היה גם חזן ראשי בבית הכנסת בברקלי. ב-1954 התחיל פוסטדוק במכון וויצמן, ולאחריו הוזמן להשתתף בהקמת המחלקה לפיזיקה של הטכניון. בין השנים 1962 ו־1982 היה עופר חוקר בטכניון, שם גם הפך לפרופסור מן המניין. החל ב-1978 בילה מספר שבתונים במחקר בסאו פאולו שבברזיל. ב-1982 עבר למחלקה לאסטרונומיה ב-IAG שבאוניברסיטת סאו פאולו, שם עבד עד לפרישתו כפרופסור מן המניין, בשנת 2002. עופר המשיך ללמד במוסד עד 2014. בשנת 2015 הוענק לו התואר פרופסור אמריטוס ב-IAG. בערוב ימיו חזר לאקדמיה בארצות הברית, באוניברסיטת קולומביה.

ראובן עופר הוביל מחקר חלוצי בתחום אסטרופיזיקה של פלזמה אותו יצר ב-IAG, בנוסף למחקרו במגנטו-הידרודינמיקה טורבולנטית, קוסמולוגיה ומחקרי היקום. מחקר זה עזר לפענח כמה בעיות בנוגע לדיסקות צבירה, רוחות גלקטיות, היווצרות כוכבים, תאוצת חלקיקים ועוד. ב-IAG הוא הנחה 13 עבודות דוקטורט ו-3 עבודות לתואר שני, בנוסף להנחית 7 דוקטורטים נוספים בישראל. מרבית תלמידיו לשעבר הפכו לפרופסורים במוסדות שונים בברזיל ומחוצה לה.

לאורך הקריירה שלו פרסם כ-235 מאמרים מדעיים בכתבי עת בינלאומיים, בנוסף לתקצירים ומאמרי כנסים. הוא יזם סדרת כנסים בלתי פורמליים כמו פיזיקה חדשה בחלל (מאז 2002) ואתגרים של פיזיקה חדשה בחלל (מאז 2008) שכוונו לקהל הברזילאי.

## קישורים חיצוניים
* רשימת פרסומים
* 

## הערות שוליים

קטגוריה:פיזיקאים ישראלים
קטגוריה:פיזיקאים אמריקאים
קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת הרווארד
קטגוריה:ישראלים שנולדו ב-1932
קטגוריה:אמריקאים שנולדו ב-1932
קטגוריה:ישראלים שנפטרו ב-2020
קטגוריה:אמריקאים שנפטרו ב-2020
Perplexity

**Perplexity AI** היא חברת תוכנה אמריקאית שנוסדה בשנת 2022, והמוצר העיקרי שלה, הקרוי Perplexity, הוא מנוע חיפוש מבוסס בינה מלאכותית המשיב על שאילתות באמצעות טקסט בשפה טבעית. מנוע החיפוש הושק בשנת 2022. Perplexity מייצר תשובות באמצעות חיפוש ברשת האינטרנט ושימוש במודלי בינה מלאכותית ליצירת תשובה מפורטת מבוססת מקורות.

המוצר החינמי של Perplexity משתמש ב-GPT-3.5 של OpenAI בשילוב עם המודל העצמאי של החברה למודל שפה גדול (LLM) הכולל יכולות עיבוד שפה טבעית (NLP). ל-Perplexity Pro יש גישה ל-GPT-4, Claude 2, Gemini Pro, ולדגם Perplexity ניסיוני.

## היסטוריה
חברת Perplexity AI הוקמה באוגוסט 2022 על ידי ארווינד שריניוואס שעבד בעבר ב-OpenAI וכיום משמש כמנכ"ל החברה, דניס יארץ, ג'וני הו, ואנדי קונווינסקי.

בדצמבר 2022 החברה שחררה את Bird SQL שמשמשת לחיפוש מידע עדכני בטוויטר על בסיס מודלי בינה מלאכותית.

## מוצרים
המוצר העיקרי של Perplexity AI הוא מנוע החיפוש שלה, המסתמך על עיבוד שפה טבעית בשונה מחיפוש מילות מפתח כמו במנועי חיפוש רגילים. מודל השפה מפרש את ההקשר של השאילתות ומספק תוצאות חיפוש מותאמות אישית יותר. במקום לתת רשימה של תוצאות חיפוש מדורגות, מנוע החיפוש מסכם את תוצאות החיפוש ונותן טקסט עם ציטוטים מוטבעים.

Perplexity מתעדף מקורות חדשים יותר כדי להימנע ממידע מיושן. המשתמש יכול לשאול שאלות המשך ו-Perplexity יפרש אותן בהקשר של השאילתות הקודמות של המשתמש. את השיחה בין המשתמש ל-Perplexity ניתן לשמור בספרייה.

Perplexity קיים בגרסה מקוונת ובאפליקציות iOS ואנדרואיד. והוא צבר כ-10 מיליון משתמשים חודשיים.

## מימון והערכת שווי
החברה גייסה 73.6 מיליון דולר בסבב גיוס B, בהובלת משקיעים בולטים כמו חברת אנבידיה וג'ף בזוס. השקעה זו הייתה חלק מ-100 מיליון הדולר שגויסו עד סבב זה, והעלתה את השווי של החברה ל-520 מיליון דולר.

ביולי 2025 גייסה החברה 100 מיליון דולר לפי שווי של 18 מיליארד דולר.

בספטמבר 2025 גייסה החברה 200 מיליון דולר לפי שווי של 20 מיליארד דולר. מיום הקמתה גייסה החברה 1.5 מיליארד דולר.

## קישורים חיצוניים

* 

## הערות שוליים

קטגוריה:מנועי חיפוש
קטגוריה:בינה מלאכותית
קטגוריה:חברות תוכנה אמריקאיות
קטגוריה:חברות בינה מלאכותית אמריקאיות
קטגוריה:חברות שהוקמו בשנות ה-2020
סימונה הלפרין

**סימונה הלפרין** (נולדה ב-1969) היא דיפלומטית ישראלית, אשר בין היתר כיהנה כשגרירת ישראל ברוסיה.
[ממוזער|סימונה הלפרין בפגישה עם [פרנסיסקו גוטרש, ראש ממשלת מזרח טימור, 2018]]

## ביוגרפיה
הלפרין נולדה בריגה, לטביה, היא גדלה בלנינגרד עד עלייתה לישראל ב-1976.

בתיכון למדה בבית הספר הריאלי בחיפה.

בשנת 1991 סיימה תואר ראשון בכלכלה ומנהל עסקים כעתודאית באוניברסיטת חיפה. בצה"ל שרתה כקצינת כלכלה ותקציבים בחיל החינוך. בשנת 2001 סיימה תואר שני בהצטיינות במשפטים ומנהל ציבורי מהאוניברסיטה העברית בירושלים.

## קריירה
בשנת 1993 הצטרפה למשרד החוץ הישראלי.

בין 1996 ל-1999 שימשה כסגנית שגריר בקזחסטן ובדרום קוריאה. בין 2002 ל-2006 שימשה כיועצת לפרלמנט האירופי בנציגות הישראלית לאיחוד האירופי. בין 2007 ל-2010 שימשה כמנהלת מחלקת ארגונים בינלאומיים וזכויות אדם במשרד החוץ הישראלי.

בין השנים 2010–2015 עמדה בראש המשרד לכלכלה ותרבות ישראל בטאיפיי, הנציגות הדיפלומטית הבלתי רשמית של ישראל בטאיוואן.

בין השנים 2017 עד 2019 כיהנה כשגרירת ישראל בסינגפור וכשגרירה לא־תושבת במזרח טימור.

בין השנים 2020 ל-2022 הייתה סמנכ"לית אירואסיה וחבל הבלקן במשרד החוץ הישראלי.

במאי 2023 נבחרה הלפרין לכהן כשגרירת ישראל ברוסיה. היא נכנסה לתפקידה בדצמבר 2023.

בפברואר 2024 התראיינה לעיתון קומרסאנט ושם טענה בין השאר כי "מוסקבה פורסת שטיחים לאנשי חמאס" מה שגרר שיחת נזיפה במשרד החוץ הרוסי. היא פעלה לשיתוף פעולה בין ישראל למוסקבה למען שחרור החטוף ילדי רוסיה מקסים הרקין. הלפרין סיימה את תפקידה בנובמבר 2025 ובמקומה מונה עודד יוסף לתפקיד.

ביולי 2025 מונתה לסמנכ"לית אירופה במשרד החוץ.

## חיים אישיים
נשואה לצפריר הלפרין ואם לחמישה. דוברת עברית, אנגלית ורוסית.

## הוקרה
הלפרין זכתה בפרס "עובד מצטיין" הן בשנת 1998 בשגרירות ישראל בסיאול והן בשנת 2000 על חלקה בניהול ביקור האפיפיור יוחנן פאולוס השני בישראל.

## ספר
* "Celebrating the Israel–Singapore Golden Jubilee: Working Towards Continued Partnership" in Beating the Odds Together: 50 Years of Singapore-Israel Ties. Ed. Mattia Tomba. Singapore: World Scientific Book, 2019. 

## קישורים חיצוניים

## הערות שוליים

קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:שגרירות ישראל
קטגוריה:שגרירי ישראל בסינגפור
קטגוריה:שגרירי ישראל ברוסיה
קטגוריה:ישראליות ילידות לטביה
קטגוריה:ישראלים ילידי לטביה
קטגוריה:ישראליות שנולדו ב-1969
קטגוריה:ישראלים שנולדו ב-1969
ניווליר

**ניווליר** (ברוסית:**Нивелир**, מאזנת) היא סדרת לוויינים מתוצרת רוסיה לצרכים צבאיים. באופן רשמי היא מיועדת לבדיקת וביצוע תיקונים בלוויינים שנמצאים במסלול סביב כדור הארץ. לפי השארה המקובלת הם מיועדים להיות נשק נגד לוויינים.

בתקופת ברית המועצות פעלה תוכנית לפיתוח נשק נגד לוויינים ובוצעו שיגורי ניסיון. התוכנית הוקפאה לאחר התפרקות ברית המועצות.

בשנת 2011 מכון לפיתוח טכנולוגיות חדשות במוסקבה קיבל הזמנה לפיתוח לוויינים שמסוגלים להתקרב ללוויינים אחרים, לבצע בדיקות ותיקונים במידת הצורך. הדבר חריג כי ככלל הזמנות מבוצעות על ידי משרד ההגנה של רוסיה מרוסקוסמוס.

שיגורי ניסיון של לוויינים ראשונים בוצעו החל משנת 2013.

בדצמבר 2013 שוגר לוויין "קוסמוס 2491". לא שוחרר מידע על מטרות השיגור. הוא נהרס תוך זמן קצר.

במאי 2014 שוגר לוויין "קוסמוס 2499". באותו שיגור היו לוויינים נוספים. הלוויין ביצע תמרונים במהירויות שונות והתקרב ללוויינים אחרים.

במרץ 2015 שוגר לוויין "קוסמוס 2504". הוא ביצע מספר תמרונים במהירויות שונות. בשנת 2017 הוא עבר ליד שרידי לוויין סיני שהושמד על ידי נשק נגד לוויינים.   

בשנת 2017 שוגר לוויין "קוסמוס 2523". תוך זמן קצר הוא שחרר לוויין "קוסמוס 2521". לכאורה היה צפוי שהלוויין ששוחרר מלוויין האם יבדוק את מצבו. אמנם לוויין "קוסמוס 2523" שינה את גובה המסלול בכ-100 ק"מ ולא התקרב לאף לוויין אחר.

באוגוסט 2019 משרד הביטחון הכיר בקיום התוכנית. 

בנובמבר 2019 שוגר לוויין "קוסמוס 2542". לאחר 11 ימי טיסה הוא שחרר לוויין "קוסמוס 2543". בדצמבר לוויין "קוסמוס 2542" מיקם את עצמו כמה עשרות קילומטרים מלוויין ריגול אמריקאי מסדרה KH-11 KENNEN.

## רשימת שיגורים
כל השיגורים בוצעו מקוסמודרום פלסצק.

## קישורים חיצוניים
* פעילות קוסמוס 2504
* פעילות קוסמוס 2542
* פעילות קוסמוס 2543
* פעילות קוסמוס 2523

## הערות שוליים

קטגוריה:לוויינים רוסיים
בית החינוך ע"ש זלמן שז"ר

**בית החינוך ב[[כפר סבא|כפ"ס]] ע"ש [[זלמן שזר]]** ובקיצור **שז"ר** הוא בית ספר חטיבת ביניים שנוסד בשנת 1975 בכפר סבא. כיום לומדים בו כ-730 תלמידים.

בית החינוך הוא חטיבת ביניים הכולל תוכניות לימודים מגוונות, בנוסף לפעילויות חברתיות ותרבותיות רבות. לפי אתר בית החינוך, חזון בית החינוך הוא: "הכבוד הוא הדרך. האדם – הוא המטרה".

## צביון בית החינוך
### חדשנות פדגוגית
בית חינוך שז"ר הוא בית חם לחדשנות פדגוגית, שיתופי פעולה והקשבה. בית החינוך מזמין את התלמידים ואת הצוות לדיאלוג, לשאילת שאלות ולעזרה הדדית. בית החינוך מעודד יוזמות חינוכיות ויוזמות חברתיות, הוא פותח עבור התלמידים שלל הזדמנויות להתנסות במדעי הרוח, במדעים, בספורט, בתנועה, במנהיגות, ביזמות ובעיקר ביצירת זוויות ראייה אישיות וחברתיות.

בתור בית חינוך מתוקשב, התלמידים והצוות הם חלק בלתי נפרד מעולם משתנה, מתקדם ועמוס במידע. תפקידנו הוא לייצר סביבה של אמת, טוב והשראה כדי להוביל את כולנו לעתיד מבטיח, מקיים ובטוח.

### כיתת ספורט
כיתה ייחודית לכדורסלנים ולכדורסלנית, הכיתה מקבלת חמש שעות העשרה בתחום הספורט הכוללת אימוני אתלטיקה, שיעור עיוני קבוי פעילויות העשרה. הכיתה פועלת בשיתוף עם הפועל בני כפר סבא.

### ניצוצות
תוכנית "ניצוצות" היא מיזם חינוכי, שהוקם מתוך שאיפה לחשוף את התלמידים לתחומי עניין מגוונים. במסגרת ניצוצות בוחר כל תלמיד בכל חודש "ניצוץ" "שמדליק אותו", תוכני הניצוצות נוגעים בכל תחומי החיים: מדעים וטכנולוגיה, יזמות, מדיה, כישורים אישיים ועוד. הבחירה הופכת לסדרה של מפגשים בהם פוגשים התלמידים אדם המציג בפניהם את הניצוץ שלו.

## מדריכי השל"ח הצעירים
המש"צים הם תלמידים משכבת ט' אשר בוחרים להצטרף לצוות של"ח, עוברים תהליך הכשרה מתמשך ורואים בהתנדבות הגשמה משמעותית לשירות ותרומה לחברה ומדינת ישראל. המש"צים יהוו קבוצת הנהגה שתסייע ביוזמה, ארגון וביצוע של כל פעילויות השל"ח ופעילויות חברתיות וערכיות בבית החינוך ובקהילה, וכן קבוצת הדרכה לדור עתידי של מש"צים בבית החינוך.

## קישורים חיצוניים

* 
* 

## הערות שוליים

קטגוריה:כפר סבא: חינוך
קטגוריה:הנצחת זלמן שזר
סטפנידה וגלינה מיחאלפ

**סטפנידה מיחאלפ (**בלועזית: **Stepanida Mikhalap) וגלינה מיחאלפ (**בלועזית: **Galina Mikhalap**; 30 בדצמבר 1924 - 2014) היו אם ובת מבלארוס שהצילו נערה יהודיה בתקופת השואה והוכרו כחסידות אומות העולם.

## פעילות בתקופת השואה להצלת יהודים
סטפנידה התגוררה עם בעלה ושתי בנותיה, גלינה ונליה, בעיר בוברויסק שבמחוז מוגילב בשכנות למשפחת מץ היהודית. ב-1937 נותרה לבדה עם בנותיה לאחר שבעלה נעצר על ידי השלטונות הסובייטים. ב-28 ביוני 1941, במסגרת מבצע ברברוסה, פלש הצבא הגרמני לבוברויסק. זמן קצר לאחר מכן הביאה סטפנידה לשכנתה גניה מץ צלב קטן כדי שתענוד על צווארה ולא תזוהה כיהודיה. בלילה שבו ריכזו הגרמנים את יהודי העיר, גניה ענדה את הצלב שסטפינה הביאה לה, וכך לא חשדו בה. באותו הלילה ברחה גניה לביתן של גלינה וסטפנידינה, ושם הסתתרה במשך שלושת החודשים הבאים. בסמוך לביתן הייתה מפקדה של הצבא הגרמני ולכן היה בכך סיכון רב. למרות זאת הן דאגו לכל צרכיה, והצליחו להשיג עבורה תעודת זהות מזויפת, שבעזרתה עברה גניה למינסק שם נשארה בזהותה החדשה עד לשחרור העיר ב-3 ביולי 1944.

## לאחר המלחמה
לאחר המלחמה עברה גניה לסראטוב שברוסיה ומשם שמרה על קשר רציף עם סטפנידה וגלינה עד לפטירתה בשנת 1987**.**

גלינה נשארה לגור בבוברויסק, עבדה כמורה והתחתנה עם אנדרי שעבד כיערן. בשנת 1991 הגיעה לישראל בתה והתגוררה עם משפחתה בעפולה. גלינה עלתה בעקבות בתה בשנת 2000. ב-28 באוקטובר 2013 במהלך ביקור בבלארוס, כשהיא בת 79, הלכה גלינה לעולמה. היא הובאה למנוחות בבית הקברות החדש בבוברויסק.

## הכרה והנצחה
ב-8 בפברואר 1994 הכיר יד ושם בסטפנידה ובגלינה מיחאלפ כחסידות אומות העולם. הטקס התקיים במינסק בירת בלרוס ושמן נחקק בקיר הכבוד בגן חסידי אומות העולם ביד ושם בירושלים.

במסגרת מיזם "חסד אחרון" (מיזם משותף ליד ושם ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של גלינה. ואותר קברה אותר בבית הקברות החדש בבוברויסק.

## לקריאה נוספת
גרשון פינצ'בסקי. **חסד אחרון: סיפורם של חסידי אומות העולם בישראל**, הוצאת יד ושם, ירושלים, 2023, עמ' 63.

## הערות שוליים

קטגוריה:חסידי אומות העולם
קטגוריה:בלארוסיות חסידות אומות העולם
הצוללות מסדרת אסטיוט

**סדרת הצוללות אסטיוט** (באנגלית: **Astute-class submarine**) היא סדרה של חמש צוללות צי גרעיניות (SNN) של שירות הצוללות של הצי המלכותי הבריטי.

צוללות האסטיוט הן צוללות התקיפה (צוללות צי) העיקריות של הצי המלכותי הבריטי ומהוות כמחצית מכלל שירות הצוללות של הצי המלכותי. הן הוכנסו לשירות בהדרגה החל משנת 2010 כתחליף לצוללות מסדרת טרפלגר (שנמצאות בשירות הצי מאז 1983). נכון לתחילת 2024, מתוך שבע צוללות שהוזמנו, ארבע הוכנסו לשירות מבצעי, אחת נמצאת בשלבי קליטה (צה"מ אנסון) ושתיים נוספות בשלבי בנייה (צה"מ אגממנון וצה"מ אגינקורט). עד סוף 2026 עתידות כלל הצוללות להיכנס לשירות מבצעי במקביל להוצאה משירות של צוללת הטרפלגר האחרונה (צה"מ טריומף).

## מפרט
**מפרט כללי:**
* הדחק - 7,000–7,400 טון על פני המים, 7,400–7,800 טון מתחת לפני המים
* צוות - 98 אנשי צוות, אפשרות להכיל עד 109 אנשי צוות
* טווח מבצעי - ברמה הטכנית לצוללת טווח בלתי מוגבל, אך כוללת אספקה ל-90 ימים בלבד

**הנעה:**
* כור גרעיני רולס-רויס PWR 2 ליבה H עם מערכת סילון ימי
* מנועי סולר 600 קילוואט MTU

**חימוש:**
הצוללות כוללות שישה צינורות לשיגור של עד 38 טורפדו ו/או טילי שיוט:
* טורפדו "ספירפייש" 21 אינץ' (533 מ"מ)
* טיל שיוט BGM-109 טומהוק

**מערכות:**
* סונאר תאלס 2076
* סונאר אטלס DESO 25
* 2 תרנים אופטים תאלס CM010

## צוללות הסדרה
[300px|ממוזער|צה"מ אסטיוט (S119) חוזרת לנמל הבית שלה ב[בסיס הצי המלכותי קלייד]]

## ראו גם
* שירות הצוללות של הצי המלכותי
* הצוללות מסדרת ואנגארד

## קישורים חיצוניים

* אודות הסדרה באתר הצי המלכותי הבריטי.
* '''UK's most powerful submarine joins the Navy''', 27 באוגוסט 2010, משרד ההגנה הבריטי.

קטגוריה:צוללות גרעיניות
קטגוריה:צוללות בריטיות
קטגוריה:דגמי צוללות
תקן ביקורת 570

**תקן ביקורת 570 – העסק החי** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר בחינת העסק החי ועריכת הדוחות הכספיים בהתאם לקביעה זאת. התקן מגדיר כללים ונוהלי ביקורת לקביעה האם הגוף המבוקר עומד בהגדרת "עסק חי" (GOING CONCERN), ז"א האם הגוף המבוקר עתיד להתקיים כעסק חי בעתיד הנראה לעין. בהתאם לקביעה האם יש סיכון סביר לכך, יש לערוך את הדוחות הכספיים בהתאם להנחיות שהן שונות מתקני ביקורת שונים המשקפים את ההנחה שכלל הפעילות, הנכסים וההתחייבות ימומשו בעתיד הקרוב ולא ימשיכו בפעילות עסקית רגילה.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 58 (שפורסם בשנת 1994) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 570 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 570 באתר לשכת רואי חשבון
* תקן ביקורת 58 באתר לשכת רואי החשבון
*[תקן ISA 570](https://www.ifac.org/_flysystem/azure-private/publications/files/ISA-570-(Revised).pdf), באתר של הפדרציה הבינלאומית של רואי החשבון

קטגוריה:תקני ביקורת בחשבונאות
מייקל פנזל

**מייקל ר. פנזל** (באנגלית: **Michael R. Fenzel**) הוא קצין בדרגת לוטננט גנרל בצבא ארצות הברית המכהן כמתאם הביטחוני בין ישראל לרשות הפלסטינית.
## ביוגרפיה
פנזל התגייס לצבא ארצות הברית ב-1989 לאחר לימודיו באוניברסיטת ג'ונס הופקינס. במלחמת המפרץ שירת כמפקד מחלקת חי"ר, לאחר המלחמה הוצב בבוסניה. ב-1996 שימש מפקד פלוגה שהגנה על שגרירות ארצות הברית במונרוביה שבליבריה במהלך מלחמת האזרחים במדינה. לאחר לימודים באוניברסיטת הרווארד, שירת כמתמחה בבית הלבן, בין השאר במועצה לביטחון לאומי. בתקופת פיגועי 11 בספטמבר פעל במרכז המבצעים הנשיאותי לשעת חירום. הוא שירת כמפקד הגדוד הראשון ברגימנט 503 של חטיבת הצנחנים ה-173. ב-2010 מונה למפקד הבריגדה השנייה בדיוויזיית השריון הראשונה. בהמשך פיקד על הבריגדה השלישית של הדיוויזיה המוטסת ה-82 ולאחר מכן שימש ראש מטה הדיוויזיה. 

ביולי 2016 מונה לסגן מפקד (תמיכה) הדיוויזיה המוטסת ה-82. באוקטובר 2017 מונה לקצין התכנון של נאט"ו כוח המשימה במלחמת אפגניסטן. בספטמבר 2018 מונה ליועץ צבאי בכיר לנושא אפגניסטן במחלקת המדינה. בינואר 2020 מונה לסגן ראש אגף אסטרטגיה ותכנון במטות המשולבים. 

בנובמבר 2021 מונה למתאם הביטחוני בין ישראל לרשות הפלסטינית במקום מארק שוורץ.

פנזל בעל תואר ראשון בכלכלה מאוניברסיטת ג'ונס הופקינס (1989), תואר שני מבית הספר לממשל באוניברסיטת הרווארד (1999), תואר שני ממכללת המלחמה של הצי (2002), ודוקטורט בתחום לימודי הביטחון הלאומי מבית הספר של הצי ללימודים מתקדמים  (2013), עבודתו עסקה בכישלון קבלת ההחלטות של ברית המועצות במהלך מלחמת אפגניסטן. הוא נשוי ואב לארבעה.

## כתביו
*No Miracles, ספרו של מייקל פנזל המבוסס על עבודת הדוקטורט באתר הוצאת אוניברסיטת סטנפורד
*The Maneuver Company in Afghanistan
## קישורים חיצוניים

*ביוגרפיה באתר שגרירות ארצות הברית בישראל

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:המתאמים הביטחוניים בין ישראל לרשות הפלסטינית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
רחלי דויד

**רחלי דויד** (נולדה ב-1979) היא ציירת ישראלית חרדית, העוסקת באיור ספרים, עיתונים, משחקי קופסה ואיורי קומיקס. מאיירת מוכרת בחברה החרדית.

## ביוגרפיה
רחלי דויד החלה לצייר בגיל 4, בהשראת אמה וסבתא אשר היה להן רקע אמנותי.

בגיל שש עברה עם משפחתה לטורונטו שבקנדה בעקבות אביה - החזן הצבאי הראשי לשעבר חיים ויינר. בגיל 16 חזרה לארץ, ואז החלה לצייר באופן מקצועי.

בילדותה בקנדה הושפעה מסרטי דיסני.

דויד איירה למעלה מ-300 ספרים, ביניהם את כל ספריו של מאיר למברסקי הכותב תחת שם העט מאיר ספרא. איירה גם מספר פאזלים של חברת ישראטויס.

בראיון לישראל היום אמרה שהמציאות המשפחתית גורמת לה לצייר רק ציורים קלילים.

## חיים אישיים
דויד נשואה, אם לשבעה ומתגוררת באלעד.

## קישורים חיצוניים
* 
* 
* תיק עבודות באתר פרוג
* 

## הערות שוליים

קטגוריה:ציירות ישראליות
קטגוריה:ציירים ישראלים
קטגוריה:מאיירות ישראליות
קטגוריה:מאיירים ישראלים
קטגוריה:ציירים ומאיירים חרדים ישראלים
קטגוריה:אלעד: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
פריצת מנעולים

שמאל|280px|ממוזער|פריצת מנעולים
שמאל|230px|ממוזער|הדגמה של פריצת מנעול תלייה
**פריצת מנעולים** היא מיומנות הכרוכה במניפולציה של מנעולים במטרה לפתוח אותם מבלי להשתמש במפתח המקורי.

בעוד שפריצת מנעולים עלולה להיות מבוצעת על ידי עבריינים עם מטרות פליליות, מדובר גם במיומנות מעשית המשמשת מנעולנים ואנשי מקצוע בתחום האבטחה, ומשמשת אף אזרחים שומרי חוק כמיומנות שימושית, או כתחביב.

במדינות מסוימות, כגון יפן, אסור על פי חוק לרוב האוכלוסייה להחזיק בכלים המשמשים לפריצת מנעולים, על אף שרוב מדינות העולם אותם הכלים זמינים לכל ומותר להשתמש בהם כל עוד אין כוונה להשתמש בהם למטרות פליליות.

במהלך המאה ה-18 כאשר החלו לפתח מנעולים מורכבים ומורכבים יותר, המיומנות של פריצת מנעולים הפכה למיומנות נפוצה בקרב רבים ברחבי העולם. במהלך המאה ה-19 המיומנות צברה פופולריות ברחבי העולם כסוג של בידור כאשר לעיתים רבות אנשים המתמחים בפריצת מנעולים החלו לעשות זאת בתערוכות ובירידים.

## מעמד חוקי
### באיחוד האירופי
ברוב מדינות האיחוד האירופי לא הוסדר בחוק נושא החזקת כלים לפריצת מנעולים. כל האחריות הנוגעת למעשים פליליים במקרים של שימוש בכלים לפריצת מנעולים חלה על האדם שבבעלותו היו הכלים ששימשו לפריצת המנעולים.

#### בהולנד
בהולנד מותר להחזיק בכלים לפריצת מנעולים, אך אסור על פי חוק להשתמש בהם על מנעולים של אנשים אחרים ללא רשות.

משנת 2002 ואילך אף מתקיימת בהולנד מדי שנה אליפות פריצת מנעולים בה מתחרים אנשים שונים מרחבי העולם.

### ביפן
החוק ביפן אוסר על החזקת כלים לפריצת מנעולים וניתן לקבל על כך שנת מאסר או קנס על סך 500,000 ין.

### בממלכה המאוחדת
באנגליה ובוויילס כל אדם שמחזיק בכלים לפריצת מנעולים שלא במקום מגוריו, במהלך או בקשר לפריצה או גניבה צפוי לעמוד על כך לדין. במשפט יהיו חייבים להוכיח שאותו האדם התכוון להשתמש באותם הכלים למטרה פלילית. העונש המרבי על כך הוא 3 שנות מאסר אם אותו האדם נשפט ב-Crown Court , ו-12 חודשים מאסר אם אותו האדם נשפט ב-Magistrates' Court .

### בארצות הברית
בארצות הברית החוקים הנוגעים להחזקת כלים לפריצת מנעולים משתנים ממדינה למדינה. ככלל, החזקה ושימוש בכלים לפריצת מנעולים נחשבים שווי ערך למקרים של החזקת לום או כל כלי אחר שניתן גם לשמש לצורך פריצה לבתים. החזקת כלים לפריצת מנעולים עם הכוונה לעשות בהם שימוש בלתי חוקי נחשב בדרך כלל לעבירה ("Misdemeanor" ). אף על פי כן ראוי לציין שבמדינות רבות בארצות הברית (כגון באריזונה, בקליפורניה, ביוטה, במיין, במסצ'וסטס, בניו המפשייר, בוושינגטון די.סי., בוושינגטון, ובניו יורק) החזקה של כלים לפריצת מנעולים היא חוקית לחלוטין, משום שעל פי החוק החזקתם של אותם הכלים היא חוקית כל עוד אין כוונת זדון. במדינות מסוימות, כמו למשל בקליפורניה ובניו יורק, ישנם הגבלות שונות על בתי עסק, כמו למשל איסור לעבוד כמנעולנים ללא רישיון והטלת דרישות לשמור על תיעוד הנוגע למכירת כלים לפריצת מנעולים.

### בישראל

## גלריית תמונות

קובץ:Lockpicking-Set.jpg|כלים שונים המשמשים לפריצת מנעולים
קובץ:Löffelholz-Codex_Ms-Berol-Germ-Qu-132_Fol_028v–029r.png|כלים שונים המשמשים לפריצת מנעולים, איור משנת 1505
קובץ:Padlock_Skeleton_Keys.jpg|סט נפוץ של מפתחות מיוחדים המשמשים לפרוץ את רוב סוגי מנעולי התלייה


## ראו גם
* אבטחה

## קישורים חיצוניים

## הערות שוליים

קטגוריה:מנעולים
קטגוריה:אבטחה
ויסאם עומר

**ויסאם פאיז עומר** (ערבית: **وسام فايز عمر**; 22 במאי 1977) כיהן כראש המועצה המקומית טובא-זנגרייה בשנים 2018 עד תחילת 2024.

יליד שנת 1977. בנעוריו למד בבית הספר ביישוב טובא זנגרייה, וכסטודנט למד במכללה האקדמית נתניה.

עורך דין במקצועו. בשנת 2018 התמודד מטעם סיעת מרצ בבחירות לרשות המקומית מול חוסיין אל הייב אשר כיהן בתפקיד כ-30 שנים (למעט חמש שנים בהם מונתה לרשות מועצה ממונה) ונבחר ברוב של 53.17% (1,944 מול 1,712 קולות) לאחר מספר אירועי אלימות, התקיימה סולחה בין עומר לאל הייב, בליווי ראש ועדת המעקב מנסור עבאס.

עומר נחשב למאויים ברמה גבוהה ומלווה במאבטחים. בעבר נפתחה אש ונזרקו רימונים על ביתו, וביוני 2023 ירו רעולי פנים על רכבם של שנים מבניו של עומר, בני 19 ו-17 כשנסעו בכפר (השניים לא נפגעו). כמו כן, אלמונים הציתו את בניין המועצה מספר פעמים במהלך כהונתו.

ביוני 2020 נעצר על רקע חשדות של שוחד. ביולי 2023 הודיעה פרקליטות מחוז מרכז כי החליטה להעמידו לדין לצד ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים.

בבחירות בפברואר 2024 הפסיד לקודמו בתפקיד חוסיין אל הייב.

באוקטובר 2025 נורה בביתו, ונפצע באורח בינוני. 

## קישורים חיצוניים

* 

## הערות שוליים

קטגוריה:ראשי מועצת טובא-זנגרייה
קטגוריה:ערבים בראשות רשויות מקומיות בישראל
קטגוריה:עורכי דין ערבים ישראלים
קטגוריה:ראשי רשויות מקומיות מטעם מרצ
קטגוריה:ישראלים שנולדו ב-1977
Star Fox (סדרת משחקים)

**Star Fox** היא סדרת משחקי וידאו מסוג יריות-אקשן והרפתקאות, מגוף שלישי שנוצרו על ידי שיגרו מיאמוטו, ופורסמה על ידי נינטנדו. המשחקים עוקבים אחר צוות הלחימה Star Fox של חיות מוטנטיות, בראשות הגיבור הראשי פוקס מקלוד. המשחק מלווה הרפתקאות רבות סביב גלקסיית הכוכבים לילאט, בדרך כלל במטוס הקרב העתידני Arwing, בכלי רכב נוספים וברגל. Star Fox המקורי (1993) הוא משחק יריות תלת־ממדי עם גלילה קדימה, אבל משחקים מאוחרים יותר מאפשרים יותר חופש תנועה לשחקן.

## פיתוח
המשחק הראשון בסדרה, שפותח על ידי Nintendo EAD ומתוכנת על ידי תוכנת Argonaut, משתמש ב-Super FX Chip כדי ליצור את חווית המשחק התלת־ממדית הראשונה המואצת בחומרה בקונסולה ביתית. ה-Super FX Chip הוא מעבד שותף מתמטי המובנה במחסנית כדי לעזור ל-SNES לעבד את הגרפיקה. בהמשך נעשה שימוש ב-Super FX במשחקי SNES אחרים, חלקם עם מהירות עיבוד מוגברת. האתחול שלו, Star Fox 64, הוא המשחק הראשון של Nintendo 64 עם תמיכה של Rumble Pak.

עקב בעיות של זכויות על השם עם החברה הגרמנית StarVox, חלק ממשחקי הסדרה שוחררו באזורים מסוימים כ-Starwing ו־Lylat Wars בהתאמה. עם זאת, לגבי-Star Fox Adventures, נינטנדו משתמשת באותו שם ברחבי העולם.[ממוזער|ימין|תצוגת המשחק Star Fox לקונסולת [Wii U בספרד.]]

## ביקורות
סדרת Star Fox זכתה לביקורות חיוביות ברובן, המשחק המוערך ביותר הוא Star Fox 64. לעומתו המשחק Star Fox Zero קיבל את הביקורות המעורבות ביותר. Star Fox תפס את המקום ה-115 ברשימת 200 משחקי הווידאו הגדולים של EGM, והמשחק ה-82 הטוב ביותר שנעשה לקונסולות נינטנדו, וכן מככב ברשימת 200 המשחקים המובילים של Nintendo Powers. מגזין Next Gen הצביע על Star Fox כאחד המשחקים החלוציים בתחום טכנולוגיית התלת מימד.

מכיוון ש-Star Fox Adventures נקט קו שונה משאר המשחקים, מעריצים רבים התלוננו שהוא דומה יותר מדי למשחק הרפתקאות של משחק תפקידים, כגון האגדה של זלדה. אף על פי שגם הוא זכה לשבחים. בסקר של IGN מתוך רשימה של עשר דמויות נינטנדו לדמות הנינטנדו האהובה בכל הזמנים, פוקס מקלוד הגיע למקום הרביעי, אחרי לינק, מריו וסאמוס בהתאמה.

## רשימת משחקים

## קישורים חיצוניים
* 

## הערות שוליים

קטגוריה:משחקי וידאו משנת 1993
קטגוריה:סדרות משחקי וידאו
קטגוריה:זיכיונות של נינטנדו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי פעולה-הרפתקאות
האמנה בדבר אחריות בחלל

ממוזער|350x350 פיקסלים|
**האמנה בדבר אחריות בינלאומית לנזק שנגרם על ידי חפצי חלל**, הידועה גם בשם **אמנת אחריות החלל**, היא אמנה משנת 1972 המרחיבה את כללי האחריות שנוצרו באמנת החלל החיצון משנת 1967. בשנת 1978, התרסקות הלוויין הסובייטי קוסמוס 954 בשטח קנדה הובילה לתביעה היחידה שהוגשה במסגרת האמנה.

## סטטוס
אמנת האחריות נפתחה לחתימה ב-29 במרץ 1972. ונכנסה לתוקף ב-1 בספטמבר 1972. נכון ל-1 בינואר 2021, 98 מדינות אשררו את האמנה, ועוד 19 חתמו אך לא אשררו. בנוסף, ארבעה ארגונים בין-ממשלתיים בינלאומיים ( סוכנות החלל האירופית, הארגון האירופי לניצול לוויינים מטאורולוגיים, ארגון האינטרספוטניק הבינלאומי לתקשורת חלל, ו ארגון הלוויין האירופי לטלקומוניקציה ) הצהירו על הסכמתם לזכויות ולחובות המפורטות בהסכם.

## הוראות עיקריות
חברות לאמנה נושאות באחריות בינלאומית לכל אובייקטי החלל המשוגרים משטחן. המשמעות היא שללא קשר למי שיגר את עצם החלל, אם הוא שוגר משטחה של מדינה א', או ממתקן של מדינה א', או אם מדינה א' גרמה לשיגור, אזי מדינה א' אחראית במלואה לנזק שנגרם מאותו חפץ חלל.
### שיגורים משותפים
אם שתי מדינות פועלות יחד כדי לשגר אובייקט חלל, אז שתי המדינות הללו אחראיות ביחד ולחוד לנזק שהאובייקט גורם. המשמעות היא שהצד הנפגע יכול לתבוע את כל אחת משתי המדינות על מלוא סכום הנזק.
### תביעות בין מדינות בלבד
תביעות לפי אמנת האחריות חייבות להיות מובאות על ידי המדינה נגד מדינה. האמנה נוצרה כדי להשלים את החוקים הלאומיים הקיימים והעתידיים המספקים פיצוי לצדדים שנפגעו מפעילות חלל. בעוד שברוב מערכות המשפט הלאומיות אדם או תאגיד רשאים להגיש תביעה נגד יחיד אחר או תאגיד אחר, על פי אמנת האחריות יש להגיש תביעות במישור המדינה בלבד. המשמעות היא שאם אדם נפגע מחפץ חלל ורוצה לבקש פיצוי על פי אמנת האחריות, על האדם לדאוג לכך שמדינתו תגיש תביעה נגד המדינה ששיגרה את חפץ החלל שגרם לנזק.

## ראו גם
* USA 193
* קוסמוס 954
* סקיילאב
* אמנת החלל החיצון
* אמנת הירח
* פסולת חלל

## קישורים חיצוניים
* משרד האו"ם לענייני חלל חיצוני: אמנה בדבר אחריות בינלאומית לנזק שנגרם על ידי חפצי חלל 

## הערות שוליים

קטגוריה:יוגוסלביה: אמנות והסכמים
קטגוריה:ארצות הברית: אמנות והסכמים
קטגוריה:הממלכה המאוחדת: אמנות והסכמים
קטגוריה:טורקיה: אמנות והסכמים
קטגוריה:שוודיה: אמנות והסכמים
קטגוריה:ברית המועצות: אמנות והסכמים
קטגוריה:הולנד: אמנות והסכמים
קטגוריה:יפן: אמנות והסכמים
קטגוריה:איטליה: אמנות והסכמים
קטגוריה:ישראל: אמנות והסכמים
קטגוריה:צרפת: אמנות והסכמים
קטגוריה:אוסטריה: אמנות והסכמים
קטגוריה:האדם בחלל
מוקד 11

**מוקד 11** היא תוכנית מציאות תיעודית ישראלית המבוססת על הפורמט הבריטי "Celebrity Call Center", במסגרתה ידוענים משמשים כיועצים במוקד טלפוני. התוכנית משודרת החל מ-24 בינואר 2024 בכאן 11.

## פורמט
בכל שבוע מתקשרים למוקד אנשים על מנת לקבל עצה לגבי התלבטויות מחייהם בנושאי זוגיות, קריירה, רוחניות, הורות ועוד. את שיחותיהם מקבלים ידוענים ישראלים המשמשים כיועצים במוקד טלפוני מיוחד.
כל אחד מהיועצים מקבל שיחות שהותאמו עבורו, כאשר הפונים אינם יודעים מי צפוי לייעץ להם. במהלך השיחות עולים וצפים סיפוריהם האישיים של היועצים הקשורים לנושא הפנייה.

## סקירת הסדרה

### פרקים

## משתתפים

## ביקורת
רועי אבן מאתר "tvbee" הטיל ספק באותנטיות התוכנית וכתב: .

נעמה רק מאתר "TimeOut" נתנה לתוכנית ביקורת חיובית ושיבחה את ליהוק המשתתפים: .

מאיה פולק מעיתון "מקור ראשון" נתנה לתוכנית ביקורת חיובית וכתבה שהיא .

## קישורים חיצוניים
* 
* 55px  מוקד 11, באתר כאן BOX
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
מפרץ נארווה

**מפרץ נארווה** (באסטונית: **Narva laht**; ברוסית: **Нарвский залив**) הוא מפרץ בחלקו הדרום־מזרחי של המפרץ הפיני, המחולק בין אסטוניה לרוסיה. המפרץ הוא למעשה שפך הנהר נארווה.

## גאוגרפיה
מספר קילומטרים מדרום־מזרח למפרץ נארווה ממוקמת העיר האסטונית נארווה. מצפון־מזרח נמצא חצי האי קורגלסקי  ומעבר לו מפרץ לוגה , שניהם שייכים במלואם למחוז לנינגרד במערב רוסיה. אורכו המרבי של המפרץ הוא 40 קילומטרים ורוחבו המקסימלי הוא 90 קילומטרים. חופיו המזרחיים של המפרץ נמוכים וחוליים ואילו חופיו הדרומיים תלולים. המפרץ מתכסה בקרח מדי שנה בין דצמבר למרץ.

נארווה
קטגוריה:המפרץ הפיני
נארווה
נארווה
קטגוריה:גבול אסטוניה–רוסיה
קטגוריה:מחוז לנינגרד: גאוגרפיה
חוסיין אל-הייב

**חוסיין אל-הייב** (בערבית: **حسين الهـَيـْب**; נולד ב-29 באוגוסט 1950) הוא פוליטיקאי ישראלי ששימש כראש המועצה המקומית טובא זנגרייה בשנים 1988–2008, 2013–2018 וממרץ ועד מאי 2024.

יליד טובא, 1950, והראשון בכפר שסיים בית ספר תיכון בסוף שנות ה-60. איש חינוך במקצועו אשר ניהל את בית הספר המקיף ביישוב. סבו הוא חוסיין אל-הייב שהיה ממקימי יחידת הגששים בצה"ל, והוא עצמו קצין במילואים.

בשנת 1988 עם הקמת הרשות, נתמנה לכהן כראש המועצה הראשון, תפקיד בו כיהן ברצף עד שנת 2008 – אז התפטר כיוון שלא הצליח להגדיל את היקף גביית כספי הארנונה ביישוב, דבר שהוביל לכך שהיישוב לא קיבל את מענקי האיזון מהממשלה. במקומו נתמנתה ועדה קרואה בראשות אל"ם (במיל') צביקה פוגל.

עם תום תקופת הוועדה הקרואה לאחר חמש שנים, נבחר אל-הייב שוב לראשות המועצה והמשיך לכהן בתפקיד עד לבחירות ברשויות המקומיות בשנת 2018, אז הפסיד לויסאם עומר שהתמודד מטעם מרצ.

במהלך הקדנציה השנייה שלו, ועל רקע התפתחותו של היישוב, נבחר להשיא משואה בטקס הדלקת המשואות ביום העצמאות בהר הרצל בשנת 1994, לכבוד עובדי הרשויות המקומיות בדגש על מחלקות התברואה והמים, וכן לציון התיאום ושיתוף הפעולה בין הממשלה המרכזי לרשויות המקומיות בתחום שמירת הסביבה, ולכבוד התקווה להצלחת שיחות השלום.

בשנת 1998 הוביל את ההחלטה לקיים ביישוב את קבלת הפנים לראשי המדינה בהם ראש הממשלה נתניהו והשרים בעיד אל-אדחא, למרות הכרזת ועדת המעקב העליונה של הציבור הערבי בישראל על ביטול כל קבלות הפנים לשרים ולראשי המדינה ביישובים הערבים בעקבות הריסת מבנים ליד שפרעם. בעקבות כך כונה בעיתונות הערבית בכינויי גנאי כגון "הרצל" ו"ציוני". אך זכה אל-הייב להערכה מראשי המדינה.

אלהייב היה פעיל במפלגת העבודה, וכן כיהן תקופה מסוימת כיו"ר הפורום של יישובי הבדואים בצפון.

בשנת 2006 הוצמד לו מאבטח על רקע איומים על ביטחונו.

לאחר שהפסיד בבחירות ב-2018 לויסאם עומר, אירעו מספר אירועי הצתה בבניין המועצה. בעקבות כך התקיימה סולחה בין עומר לאל-הייב, בליווי ראש ועדת המעקב מנסור עבאס.

ביולי 2023 הודיעה פרקליטות מחוז מרכז כי החליטה להעמידו לדין לצד ראש המועצה המכהן עומר, ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים. במרץ 2025 הוגש נגדו כתב האישום.

בבחירות לרשות המקומית בפברואר 2024 ניצח את עומר, ונבחר פעם נוספת לראשות המועצה.

במאי 2025 החליטה ועדת ההשעיה של משרד הפנים להשעות את אל-הייב מתפקידו כראש המועצה בגין כתב האישום נגדו בפרשת השוחד והמכרזים. אל-הייב התפטר מראשות המועצה באותו החודש.

## הערות שוליים

קטגוריה:ראשי מועצות מקומיות בישראל
קטגוריה:ראשי רשויות מקומיות מטעם העבודה
קטגוריה:ערבים ישראלים
קטגוריה:מנהלי בתי ספר ישראלים
קטגוריה:ראשי מועצת טובא-זנגרייה
קטגוריה:משיאי משואה ביום העצמאות: 1994
קטגוריה:ישראלים שנולדו ב-1950
מנהל תפעול ראשי

**מנהל תפעול ראשי** (באנגלית: **Chief operating Officer**; בקיצור: **COO**) הוא תפקיד בדרג הניהולי הבכיר של חברה או ארגון. נושא משרה זו מטפל בתפעול היומיומי של הארגון, והוא בדרך כלל בדרג של סמנכ"ל או משנה למנכ"ל. פעמים רבות הוא נחשב למספר 2 בארגון, לאחר המנכ"ל. 

במפעל יצרני מנהל התפעול הראשי אחראי על מערך הייצור במפעל, כולל הלוגיסטיקה הכרוכה בכך. במפעל שירותים מנהל התפעול הראשי אחראי על השירות השוטף ללקוחות. מנהל התפעול הראשי מבצע את מדיניות הארגון, כפי שהוכתבה על ידי מועצת המנהלים ועל ידי המנכ"ל.

הכישורים הנדרשים לאיוש משרה זו הם פחות חד-משמעיים מאלה הנדרשים במשרות כמו מנהל כספים ראשי, שיהיה בדרך כלל רואה חשבון, או מנהל טכנולוגיות ראשי, שיהיה בעל השכלה טכנולוגית בתחום עיסוקו. מנהל תפעול ראשי נדרש להיכרות מעמיקה עם הארגון ועם הסביבה שבה הוא פועל, ובהתאם לכך הוא יכול לצמוח לתפקיד מתוך כל אחד מהתפקידים הבכירים האחרים בארגון.

## קישורים חיצוניים
* מה זה COO ומה תפקידו בחברה?, באתר "לסטארטאפ"

* 


קטגוריה:תפקידי ניהול ראשיים
פלפל בננה

**פלפל הבננה** (באנגלית: **Banana pepper**) הידוע גם בשם **פלפל השעווה הצהוב** או **צ'ילי בננה**) הוא צמח ממשפחת פלפל חריף בעל טעם עדין וחריף. הפירות בדרך כלל צהובים בהירים, אך יכולים להשתנות לירוק, לאדום או לכתום עם הבשלתם. לעיתים קרובות הוא נכבש, ממולא או משמש כמרכיב גלם במזונות. זהו זן מהמין Capsicum annuum. טעמו אינו חריף במיוחד (500-0 יחידות סקוביל) וכמו ברוב הפלפלים, החריפות שלו תלויה בהבשלה של הפלפל, כאשר הבשל ביותר הוא מתוק יותר מאשר הצעיר.

## מינוח
שמאל|ממוזער| צמח פלפל בננה
שמאל|ממוזער| פלפלי בננה
פרי בוגר יהיה בערך 8-5 ס"מ באורך ובעל צורה מעוקלת וצבע צהבהב הדומה לבננה, מה שהביא את השם הנפוץ של הפרי. הזן בעל שמות כמו פריגיטלו (מכונה בארצות הברית pepperoncini) הוא נקרא גם בשם **הפלפל היווני הזהוב**, **הפלפל האיטלקי המתוק**, או **הפלפל הטוסקני.** הזנים החריפים והגדולים יותר של פלפל בננה נקראים פלפל צהוב הונגרי אם כי גם בהם יש זנים מתוקים.

## גידול
הצמח דורש שמש מלאה, כמו זני Capsicum annuum אחרים, ויש להתייחס אליו כמו לרוב הצמחים האחרים במשפחת הפלפלים. ניתן לגדל צמחים מזרעים ומיחורים. צמח בוגר יגיע לגובה של 1 עד 2 מטר וניתן לגדל אותו בסוגי אקלים רבים, אך מעדיף אקלים חם יותר. הזנים כוללים בעלי שמות כמו
* בננה מתוקה מוקדמת
* פלפל צהוב הונגרי
* צהוב ארוך מתוק
* בננה מתוקה
* הונגרית מתוקה

## מידע תזונתי
פלפל בננה גולמי מכיל 92% מים, 5% פחמימות ושומן וחלבון זניחים. הם מקור עשיר של ויטמין C, המכילים 100% מהערך היומי (DV) בכמות ייחוס של 100 גרם. ויטמין B<sub>6</sub> קיים בתכולה משמעותית של 28% DV, ללא מיקרו-נוטריינטים אחרים בכמויות ניכרות.

## שימושים
* פלפלי בננה כבושים נמכרים בדרך כלל פרוסים ומשמשים לקישוט פיצות, כריכים וסלטים יווניים.
* פלפלי בננה כבושים וממולאים הם תכלילים נפוצים בחטיפי אנטיפסטו במילוי פרושוטו ו/או גבינה .
* פלפלי בננה ממולאים מוגשים חמימים עם מגוון נקניקיות (סאלסיצ'ה) וגבינות איטלקיות.
* פלפלי בננה קצוצים או חתוכים לקוביות משמשים ברליש וברטבי סלסה רבים כדי להוסיף מתיקות עם פלפלים אחרים המספקים חריפות.
* פלפל בננה עשוי להיות משומר יחד עם פלפלים ירוקים חריפים אחרים כגון חלפניו.
* באג'י, אוכל חטיף.

## קישורים חיצוניים

## הערות שוליים

קטגוריה:פלפל
כריך חצות

**כריך חצות** (בספרדית: **Medianoche**) הוא סוג של כריך שמקורו בקובה.

## מאפיינים

הכריך מוגש גם כיום בקהילות קובניות רבות בארצות הברית. הוא נקרא כך בשל הפופולריות של הכריך כמרכיב שהוגש ומוגש במועדוני הלילה של הוואנה ממש בסביבות או אחרי חצות.

כריך חצות (מדיהנוצ'ה) מורכב מבשר חזיר צלוי, שינקן, חרדל, גבינה שווייצרית ומלפפון חמוץ בטעם מתקתק. זהו בן דוד קרוב לכריך הקובני. ההבדל העיקרי הוא שכריך חצות עשוי מלחם בצק ביצים רך ומתוק הדומה לחלה ולא מלחם קובני פריך וקשה יותר. כמו הכריך הקובני, כריך חצות בדרך כלל מחומם בגריל לחיצה (כמו מכבש) לפני האכילה.

## אלנה רוז
כריך אלנה רוז הוא כריך בשר הודו עם גבינת שמנת וריבת תותים על לחם כריך חצות קלוי אך לא נלחץ במכבש לחיצה. הוא נקרא על שם אשת החברה הקובנית אלנה רוז ואלדס-פאולי, ששכנעה את מסעדת הוואנה אל כרמלו להכניס אותו לתפריט בסוף שנות ה-20 או תחילת שנות ה-30. החל משנות ה-2020, מסעדות קובניות-אמריקאיות כמו ורסאי במיאמי המשיכו להגיש את הכריך על אף הפופולריות היורדת שלו.

## לקריאה נוספת
* רשימת כריכים
* המטבח הקובני
* מופולטה

## הערות שוליים

קטגוריה:כריכים
קטגוריה:קובה
ג'ו מורטון

**ג'וזף תומאס מורטון ג'וניור** (באנגלית: **Joseph Thomas Morton Jr** נולד ב-18 באוקטובר 1947) הוא שחקן טלוויזיה וקולנוע אמריקאי.

## ראשית חייו
מורטון נולד בהארלם, ניו יורק, בנם של אוולין, מזכירה, ושל ג'וזף תומאס מורטון האב, קצין מודיעין של צבא ארצות הברית. בגלל שירותו הצבאי של אביו, הוא בילה חלקים מילדותו במערב גרמניה ובאוקינאווה, יפן, אביו השלים חלק משירותו הצבאי במדינות אלו כעובד בשירות החשאי. כשמורטון היה בן 10, אביו מת.

מורטון גדל כקתולי ולמד זמן מה בבית ספר צבאי קתולי. הוא היה נער מזבח ושקל להיות כומר.

מורטון סיים את לימודיו בתיכון אנדרו ג'קסון וסיים את לימודיו עם תואר במשחק באוניברסיטת הופסטרה.

בין 1985 ל-2006 היה נשוי למפיקה נורה צ'בושיאן, הוא אב לשתי בנות ובן וסבא לנכד.

## קריירה
### בתיאטרון
מורטון ערך את הופעת הבכורה שלו בברודוויי במחזמר "שיער". ב-1974 הוא היה מועמד לפרס טוני על המחזה "צימוק" . ב-2002 הופיע על במת לונדון בהצגה. בשנת 2016, גילם את האקטיביסט והקומיקאי דיק גרגורי בהצגה "Turn Me Loose" בתיאטרון ווסטסייד במנהטן, תפקיד עליו זכה בפרס מעגל מבקרי הדרמה בלוס אנג'לס.

### בטלוויזיה
מורטון הופיע בתוכניות טלוויזיה שונות החל מ-1970. בין השאר שיחק ב-"מ.א.ש" ב-1976 בתפקיד חוזר ב"עולם אחר" ב-1992 וב"רצח מאדום לשחור" ב-1994.

בין השנים 2000 ל-2005, הוא שיחק בסדרה "חוק וסדר" בתפקיד הסנגור לאון צ'ילס במספר פרקים. בין 2001 ל-2002 שיחק את דוקטור סטיבן המילטון בשתי העונות הראשונות של "סמולוויל". בין 2005 ל-2006 שיחק בתפקיד חוזר בסדרה "הפנטגון". בין 2006 ל-2012 שיחק בתפקיד הראשי את הנרי דיקון בסדרה "אאוריקה". ב-2009 שיחק בסדרה "אחים ואחיות". בין 2009 ל-2011 שיחק בתפקיד חוזר בסדרה "האישה הטובה". ב-2019 שיחק בסדרה "הפוליטיקאי".

בין השנים 2013 ל-2018 מורטון התפרסם בתפקיד אלי פופ, אביה של אוליביה פופ (קרי וושינגטון) בסדרת הדרמה "סקנדל", תפקיד עבורו הוא קיבל את פרס אמי עבור שחקן אורח מצטיין בסדרת דרמה.
### בקולנוע
מורטון עבד עם במאי הקולנוע ג'ון סיילס  בסרטים "האח מכוכב אחר"  (1984), "עיר של תקווה"  (1991) ו"כוכב בודד"  (1996).

סרטים אחרים בהם הוא הופיע כוללים את "שליחות קטלנית 2: יום הדין" (1991), "על עכברים ואנשים"  (1992),"ספיד" (1994), "האמת שמתחת לפני השטח" (2000), ו"אמריקן גנגסטר" (2007). בשנת 2000 שיחק את מלקולם אקס בסרט הטלוויזיה "עלי: גיבור אמריקני".

מורטון גילם את ד"ר סילס סטון, אביו של ויקטור סטון/סייבורג, בתפקיד קמיע בסרט "באטמן נגד סופרמן: שחר הצדק" מ-2016, חלק מהיקום הקולנועי של DC. הוא שיחזר את הדמות בסרט "ליגת הצדק" (2017) ובאופן נרחב יותר בגרסת הבמאי.

## פילמוגרפיה
### קולנוע

### טלוויזיה

### רדיו

### משחקי וידאו

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת הופסטרה
קטגוריה:אמריקאים שנולדו ב-1947
מיקולאי השני רדזיוויל

**מִיקוֹלַאי השני רַדְזִיוִיל** (בפולנית: **Mikołaj II Radziwiłł**, בבלארוסית: **Мікалай Радзівіл**, בליטאית: **Mikalojus Radvila**; ) המכונה **אוהב פולניה** (**Amor Poloniae**) היה מגנאט ומדינאי בדוכסות הגדולה של ליטא.

הוא השיג את תואר הנסיך ממקסימיליאן הראשון, קיסר האימפריה הרומית הקדושה. הוא היה בנו של מיקולאי הראשון רדזיוויל ובין הראשונים שנשאו את שם המשפחה רדזיוויל. בני משפחתו כללו את שלושת האחים יז'י רדזיוויל, וויצ'ך רדזיוויל (Wojciech Radziwiłł) ו ואחות אחת, . מיקולאי היה אב של משפחת רדזיוויל שהעיירות גוניונדז ומיאדזייל היו נחלה שלה. הוא ירש את אדמות  וקדאיניאי. רוב נחלותיו הוחרמו מהמורד  - בעיקר ראיגרוד, גונידז וקנישין.

הוא השתתף ב בשנים 1500–1503 ובפשיטות אחרות בהנהגתו של . מיקולאי היה  (בפולנית Podczaszy) משנת 1505 עד 1510, ווייבוד מחוז וילנה משנת 1507 והחליף את אביו כ משנת 1510. ב-25 בפברואר 1518 קיבל, כבן הראשון במשפחה, את התואר הנסיך מהקיסר מקסימיליאן הראשון, בתור  (Reichsfürst - רייכספירסט ("נסיך קיסרי") של גוניונדז ומיאדזייל.

בשל דעותיו הפרו-פולניות ותמיכתו הדחוקה באיחוד הפולני-ליטאי הוא זכה לכינוי "אוהב פולניה" על ידי בני דורו. הוא התחרה ב על ההשפעה בממשלת הדוכסות הגדולה של ליטא והיה העורך הראשוני של .

## נישואים וצאצאים
מיקולאי התחתן עם אליזבייטה אנה סאקוביץ' (בתו של הבויאר בוהדן סאקוביץ', שאומץ על ידי ) ילדיהם היו:
* מיקולאי השלישי רדזיוויל, בישוף של סמוגיטיה
* יאן רדזיוויל; התחתן עם אנה קוסטביץ'
* זופיה רדזיוויל; התחתנה עם יאן זבז'ינסקי
* סטניסלאב רדזיוויל; התחתן עם מגדלנה בונר בשנת 1527 בקרקוב
* הלנה רדזיוויל; נישאה לנסיך יז'י אולקוביץ' סלוצקי
* אליזבייטה רדזיוויל; נישאה לנסיך איוואן דוברוניצקי הולסנסקי

## קישורים חיצוניים

## ביאורים

מיקולאי השני
קטגוריה:אצולה פולנית
קטגוריה:ילידי 1470
קטגוריה:נפטרים ב-1521
יהיה טוב (תוכנית טלוויזיה)

**יהיה טוב** היא תוכנית תעודה וראיונות עיתונאיים ישראלית בהגשת עמרי אסנהיים, כאשר רוני קובן הגיש את התוכנית לצידו בשתי עונותיה הראשונות. התוכנית משודרת החל מ-22 באוקטובר 2023 בכאן 11.

## תוכן
התוכנית עוסקת בנושאים אקטואליים שעל סדר היום הישראלי, ומתמקדת בנושאים פוליטיים, ביטחוניים וחברתיים מרכזיים. התוכנית שמה דגש על חשיפות בלעדיות, ומשלבת הגשה אולפנית לצד כתבות שטח תיעודיות, ראיונות עומק ופרופילים של דמויות מפתח.

## רקע לעליית התוכנית
בעקבות מלחמת חרבות ברזל, ערוצי הטלוויזיה הישראלים עברו למתכונת שידורים מיוחדת בה משודרים רק משדרי חדשות העוסקים בדיווחים על המלחמה. בעקבות כך, נדחקו מן המסך תוכניות בידור. לאחר מספר שבועות של שידורי חדשות, הוחלט בכאן 11 להעלות לאוויר תוכנית חדשה בהגשתם של עמרי אסנהיים ורוני קובן המותאמת למצב.

## סקירת התוכנית

## פרקים

### עונה 1 (2023–2024)

### עונה 2 (2024–2025)

### עונה 3 (2025–)

## ראיונות בולטים
* **ראיון ראשון עם עופר וינטר** – עופר וינטר היה אחד ממפקדי השדה הבולטים של צה"ל, עד ששוחרר בניגוד לרצונו אחרי שורה של סערות ומחלוקות עזות עם מפקדיו. במהלך הראיון הוא מציג לראשונה את גרסתו לאירועים שהובילו לסיום שירותו, מביע ביקורת על התנהלות הרמטכ"ל, הצבא והמערכת הפוליטית.
* **המתלוננת נגד אייל גולן בפנים גלויות** – טאיסיה (טלי) זמולוצקי, הידועה בתור ט׳ מפרשת משחקי חברה, נחשפת לראשונה בפנים גלויות ומספרת את גרסתה המלאה לפרשה בה הייתה מעורבת כקטינה עם הזמר אייל גולן וסביבתו. במהלך הראיון היא מתארת את מהלך האירועים, התקיפות מיניות, החקירה המשטרתית וההדרה החברתית.
* **אלי פלדשטיין מדבר** – אלי פלדשטיין, דובר שפעל במשרד ראש הממשלה ללא סיווג ביטחוני מתאים, מתייחס לראשונה לפרשת הדלפת המסמכים המסווגים לעיתון בילד. הוא מספר על השיחות עם בנימין נתניהו, הקשר של קטאר ללשכת ראש הממשלה ועל השימוש בעיתונאים ככלי להפצת מסרים.

## פרסים ומועמדויות

## קישורים חיצוניים
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה
קטגוריה:מלחמת חרבות ברזל בתרבות
פרנסה

**פרנסה** היא מקור הכנסה של אדם למימון צורכי הקיום שלו. 

מקור פרנסה עיקרי הוא הכנסה מעבודה, כשכיר או כעצמאי. מקור זה משמש את מרבית האנשים מיום כניסתם למעגל העבודה, בדרך כלל בעשור השלישי לחייהם, ועד לפרישתם  ממנו, בדרך כלל בעשור השביעי לחייהם. 

למי שאינו מסוגל לפרנס עצמו מעבודה, כתוצאה מנכות, מספקת מדינת הרווחה פרנסה בסיסית באמצעות ביטוח לאומי, בדמות קצבת נכות. גם במקרים של חוסר יכולת זמני להתפרנס מעבודה מספק הביטוח הלאומי גמלאות מחליפות שכר. מקרים אלה כוללים, בין השאר:
* דמי אבטלה, המשולמים לתקופה מוגבלת למי שאינו מצליח למצוא עבודה ראויה
* דמי לידה, המשולמים לאישה (ובמידה מסוימת גם לגבר) בתקופה שבה היא נמצאת בחופשת לידה. 
* דמי פגיעה, המשולמים למי שיכולתו לעבוד נפגעה כתוצאה מתאונת עבודה או מחלת מקצוע.
* הבטחת הכנסה, משולמת למי שאינו מסוגל לפרנס את משפחתו, עקב היעדר מקור הכנסה אחר, וגם כאשר יש מקור הכנסה אך הוא אינו מספיק לצורכי הקיום הבסיסיים.

לאחר הפרישה מעבודה, בעקבות הגעה לגיל פרישה או מחמת נכות, מקור פרנסה עיקרי הוא תשלומי פנסיה, הניתנים לאדם בהתאם לזכויות שצבר בשנות עבודתו. 

מקורות נוספים:
* הכנסה מנכסים פיננסיים, כגון ריבית או דיבידנד.
* הכנסה מרכוש, כגון שכר דירה.
* מלגה, הניתנת בעיקר לסטודנטים, על מנת שיוכלו להתמקד בלימודיהם ללא עול פרנסה.

## קישורים חיצוניים

קטגוריה:כלכלה
קרישנה (נהר)

**נהר קרישנה** (בטלגו: **కృష్ణా నది**; בהינדי: **कृष्णा नदी**) הוא נהר החוצה את רמת דקאן, והוא הנהר השלישי באורכו בהודו, אחרי גנגס וגודבארי. אורכו 1,400 ק"מ והוא הנהר הארוך ביותר במדינת אנדרה פרדש והשני באורכו במדינת קרנאטקה. הנהר זורם דרך מספר מדינות בהודו, ביניהן מהאראשטרה, טלנגאנה, אנדרה פרדש וקרנאטקה, ונשפך למפרץ בנגל.

נהר קרישנה הוא מקור מים חשוב להשקיה והיה חשוב אף יותר בתקופת עמק האינדוס, לשתייה ותעשייה עבור מיליוני אנשים. הנהר גם משמש לניווט ולתיירות.

לאורך נהר קרישנה ישנם מספר אתרים היסטוריים חשובים, ביניהם העיר העתיקה מקדש סנגאמסוואראם.

## קישורים חיצוניים

## הערות שוליים

קטגוריה:הודו: נהרות
קטגוריה:הודו: גאוגרפיה
בורג' אל-מולוכ

**בּוּרְג' אל-מוּל֫וּכּ** (בערבית: **برج الملوك**; בתעתיק מדויק: **בֻּרג' אלמֻלוכּ**, הגייה מדוברת לבנונית: **בֶּרְז' לֶמְל֫וּכּ**) הוא כפר לבנוני בנפת מרג' עיון שבמחוז א-נבטיה.

## שם הכפר
במקור, היישוב נקרא אל-ח'רבה (الخربة; בתעתיק מדויק: "אלחִ'רְבֶּה"). במחצית שנות השבעים שונה השם לשם הנוכחי, שתרגומו "מגדל המלכים". לא ידועה הסיבה לבחירת שם זה. בחלק מהמפות היישוב נקרא עדיין **אל-ח'רבה**.

## מיקום, גאוגרפיה ונתונים
בורג' אל-מולוכ נמצא בשכנות, מדרום לכפר קליעה, במחוז נבטיה, בנפת מרג' עיון, במרחק של כ-5 ק"מ דרום-מערבית למרג' עיון וכ-25 ק"מ, דרום-מזרחית לנבטיה, בגובה של 622 מטר מעל פני הים.

הכפר שוכן על גבעה המשקיפה, ממזרח על החרמון, ממערב על נהר הליטני ומצודת הבופור, על מטולה ומשגב עם מדרום, ועל ג'בל א-ריחאן מצפון.

שטח הכפר הוא 617 דונם.

## אוכלוסייה
עד שנת 1975/6 חיו בכפר כ-200 איש. בשל מלחמת האזרחים, עזבו נוצרים את הר הלבנון והתיישבו בכפר ומאז האוכלוסייה הלכה וגדלה. בשנת 2017 היו בכפר 1,315 תושבים, מתוכם כ-1,100 בעלי זכות הצבעה לפרלמנט, ב-347 בתי אב. מתוכם: 337 בתי אב (97.12%) היו נוצרים. שבעה בתי אב (2.02%) – מוסלמים ושלושה בתי אב (0.86%) ללא דת רשומה. במחצית אוקטובר 2023 עזבו את הכפר רוב התושבים, בשל המצב הביטחוני – חילופי האש בין צה"ל לחזבאללה.

## חקלאות
הכפר מפורסם בכרמי הזיתים והגפנים שלו. מדי שנה מייצרים בכפר כ-200 טון שמן.

## הערות שוליים

קטגוריה:לבנון: יישובים
ג'יידן ספרינגר

**ג'יידן טיירי ספרינגר** (באנגלית: **Jaden Tyree Springer**; נולד ב-25 בספטמבר 2002) הוא כדורסלן אמריקאי המשחק בקבוצת יוטה ג'אז מליגת ה-NBA, בעמדת הקלע.

## קריירת משחק
### ליגת המכללות
ספרינגר נולד בשארלוט שבקרוליינה הצפונית, ובין השנים 2020–2021 למד באוניברסיטת טנסי. בעונתו היחידה בקבוצת הכדורסל של האוניברסיטה העמיד ממוצעים של 12.5 נקודות, 3.5 ריבאונדים, 2.9 אסיסטים ו-1.2 חטיפות למשחק.

### פילדלפיה 76'
ספרינגר נבחר בבחירה ה-28 של דראפט ה-NBA 2021, על ידי פילדלפיה 76'. בשתי עונותיו הראשונות בקבוצה שותף ב-18 משחקים בסך הכול, וקלע 2.4 נקודות בממוצע למשחק.

לאורך התקופה שיחק במקביל בקבוצת הבת של הסיקסרס בליגת הפיתוח של ה-NBA, דלאוור בלו קואוטס, ורשם במדיה ממוצעים של 16.8 נקודות, 4.8 ריבאונדים, 2.7 אסיסטים ו-2.0 חטיפות למשחק. בעונת 2022/2023 זכה עם הבלו קואוטס באליפות ליגת הפיתוח, ונבחר ל-MVP של סדרת הגמר לאחר שקלע בה 34.0 נקודות למשחק.

### בוסטון סלטיקס
בפברואר 2024, לאחר כשנתיים וחצי בפילדלפיה, הועבר ספרינגר בטרייד לבוסטון סלטיקס תמורת בחירת דראפט עתידית.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת טנסי
קטגוריה:כדורסלני דלאוור בלו קואוטס
קטגוריה:כדורסלני פילדלפיה 76'
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני יוטה ג'אז
קטגוריה:בחירות דראפט של פילדלפיה 76'
קטגוריה:אמריקאים שנולדו ב-2002